में थोह्‌ड़ा त्राहे दा पिच्छें मुड़ेआ। सारें कोला पैह्‌ले मेरा ध्यान उस आदमी दे पतलेपन अ’ल्ल गेआ। ओह् गोरा, लम्मा ते बड़ा पतला आदमी, ढिल्ले नेह् कपड़ें च, हत्था च चा’ई दा बड्डा ने’आ मग्ग फगड़े दे अन्दरले दरोआजे च खड़ोते दा हा। लम्मे ते पतले मुहां उप्पर मती थाह्‌र ऐनक नै ते चिट्टी काली घनी दाढ़ी नै मल्ली दी ही। दाढ़ी च चिट्टा रंग किश बद्ध हा। चेह्‌रे उप्पर मेरे इ’या बगैर पुच्छे अंदर आई जाने दा रोह् नेहा। दाढ़ी ते मुच्छें गी पतली ने’ई मुस्कराह्‌ट दी लीकर ने बंडे दा हा। ऐनक दे पिच्छें मुट्टी-मुट्टी अक्खें च पन्छान करने दी मर्जी चमका करदी ही।